**Радионица 1**

**Циљ радионице:** упознавање и представљање ученика

*Упознавање кроз игру и забаву!*

У позадини је песма да би се ученици опустили. Модератор се представља (име, тема радионице). Износе се правила рада у радионици. Онда следи упознавање: сваки ученик представља себе кроз своје име и особину чије је почетно слово исто као и почетно слово имена.

**Правила рада у радионици**

\*Пре почетка рада неопходно је да се сви учесници радионице међусобно представе.

\*Учесници радионице треба да се воде квалитетом, а не квантитетом.

\*Придржавати се планираног времена.

\*Сви учествују у процесу доношења одлука.

\*Никада не искључити ни једног од учесника радионице.

\*Постоје унапред дефинисани циљеви и сценарио радионице.

\*Нема посматрача, сви присутни учествују у радионици.

\*Важи конструктивна критика.

\* „Ја говор”

\*Сви морају да слушају онога ко говори.

\*Не ометати рад водитеља.

\*Поштовати међусобне разлике.

\*Не постоје тачни и нетачни одговори; свако има право да изрази своје мишљење.